**A projekt tartalmának bemutatása:**

Örömmel tájékoztatunk minden kedves érdeklődőt, hogy intézményünk, 11.872.992 Ft támogatást nyert a Társadalmi Megújulás Operatív Program keretén belül megvalósuló Innovatív iskolák fejlesztése 2. ütem című pályázati felhívásában.

A konstrukció céljaiban illeszkedik a Társadalmi Megújulás Operatív Program célrendszeréhez, hozzájárul az egész napos iskolai nevelés és foglalkoztatás elterjesztéséhez, a gyógypedagógiai intézményekben elérhető szolgáltatások minőségének javításához.

Az Új Széchenyi Terv középpontjában a foglalkoztatás dinamikus fejlesztése áll. Ennek a gazdasági versenyképességnek egyik alappillére a vállalkozások versenyképessége, a gazdasági igények versenyképessége, megfelelő munkaerőpiac. A változások elérésében, felkészítésében, az ehhez szükséges kompetenciák fejlesztésében kulcsszerepet játszanak a közoktatási és köznevelési intézményrendszerek. Kiemelt cél – a magyar köznevelési rendszer tekintetében – a gyermekek, fiatalok nevelésének kiterjesztése a testi, lelki egészség fejlesztése és összhangban tartása a különböző képességek, ismeretek, attitűdök, erkölcsi rend tiszteletben tartásával. További fontos célkitűzés a társadalmi leszakadás megakadályozása a tehetséggondozás és oktatói-nevelői munka eszközeivel. A konstrukció céljaiban illeszkedik a Társadalmi Megújulás Operatív Program célrendszeréhez.

Pályázatunk létjogosultságát jelzi, hogy intézményünk speciális szükségletű, sajátos nevelési igényű - hallássérült és egyéb pszichés fejlődési zavarral küzdő - gyermekekkel foglalkozik. Elsődleges feladata a különböző fogyatékosságokból fakadó hátrányok leküzdése, a sérült gyermekek esélyegyenlőségének biztosítása. Cél a későbbi önálló ismeretszerzés kialakítása, az egyéb pszichés zavarral küzdő tanulók gátlásainak, kudarcainak leküzdése. Több tanuló veszélyeztetett környezetben élő gyermek. Sokan 5. , 6. osztályos korukban érkeznek – a felső tagozat követelményi szintjével a többségi általános iskolában nem tudnak megbirkózni. Ezért az intézménybe érkező tanulók többsége sok-sok kudarcélmény után kerül iskolánkba. Az intézmény egyre több állami nevelésben élő fiatal oktatását is vállalja. A családjukból kiemelt, védelembe vett gyermekek túlnyomó többségére jellemző, hogy negatív énképpel rendelkeznek, sérült az autonómia –élményük. Jellemző rájuk a külső kontroll, nem váltak bennük belsővé a környezeti normák, szabályok. A projekt indítását az előzetesen elkészített helyzetelemzés alapján erősen indokolja a tanulóink speciális helyzete. Iskolánk a magyar köznevelési rendszer céljait tekintve fontosnak tartja a társadalmi leszakadás megakadályozását, valamint az ismeretek, készségek, attitűdök és az erkölcsi értékek összhangjának kialakítását. Intézményünk 151 tanulójából a vállalt tevékenységekbe bevont tanulók száma 105 fő, 40 pedagógusunk közül a továbbképzéseket 30 fő bevonásával valósítjuk meg. A projekttel magasabb színvonalú oktatás, valamint pedagógusaink módszertani megújulása valósulhat meg, ezáltal a tanulók ismeretei, kompetenciája, konfliktustűrő képessége fejlődhet.

**Megvalósuló programok:**

1 napos kirándulás a Soponyai Ökocentrumba – Erdei iskola program

Egészségnap – témanap 2 alkalommal

„Mozdulj!” – témanap 2 alkalommal

Közlekedj okosan! – témahét 2 alkalommal

5 napos kirándulás - Erdei Iskola Program

Digitálisan az egészségért – informatikai szakkör 12 alkalommal

Konfliktus és agressziókezelés program – 2x4 órában

Pedagógus továbbképzések:

* Tanulás és magatartási, valamint konfliktus, - és iskolai agressziókezelési problémák felismerését és fejlesztését segítő módszertani továbbképzés.
* Lelki egészség fejlődését szolgáló személyközpontú pedagógiai módszert átadó, illetve a pedagógiai műhelymunkát segítő továbbképzés.